section_heading: Dupla strategija
paragraph_text: Rezultat ovog paralelnog razvoja bio je taj da su određena pravila i koncepti osnovne igre dolazili u sraz sa sličnim pravilima u naprednoj verziji. John Eric Holmes, urednik osnovne verzije, preferirao je opušteniju atmosferu s više prostora za osobnu improvizaciju. AD&D je, s druge strane, bio stvoren kao usko strukturiran sustav pravila. Između 1977. i 1979. objavljene su tri tvrdoukoričene knjige pravila, često zvane 'jezgrenim': Player's Handbook (PHB), Dungeon Master's Guide (DMG) te Monster Manual (MM). Nekoliko dopunskih knjiga objavljeno je 1980-ih i uvedeno je mnogo novih pravila. Osnovni paket izdavao se do 1979.